N-Korea dreig met 'genadelose aanval' | Nuus24
Seoel – Die Noord-Koreaanse weermag het Vrydag gedreig om 'n "genadelose militêre aanval" uit te voer indien aktiviste van Suid-Korea voortgaan met planne om aanstaande week propagandapamflette met ballonne oor die grens te stuur."Die oomblik wanneer 'n geringe beweging opgemerk word... sal 'n genadelose militêre aanval sonder waarskuwing uitgevoer word," het die weermag Vrydag in 'n verklaring gesê.In die verklaring word inwoners wat naby die grens tussen die twee Koreas woon, gewaarsku om te "ontruim ter afwagting van moontlike skade". Volg Nuus24 op Twitter.
Lees meer oor: suid-korea | noord-korea VOLGENDE OP NUUS24X Roekeloos.co.za: Boekrak: Domein van glas
Soos vertaal deur Antjie Krog
Dimitri Tsafendas het ´n ingrypende en dramatiese invloed gehad op die geskiedenis en politiek van Suid-Afrika. Tot met sy onlangse tragiese, eensame dood was min oor dié man bekend, maar dit het mens ook weer laat wonder oor sy gekompliseerde psige en die motivering vir die daad wat hom uit obskuriteit geruk het.
Domein van glas vertel juis sy verhaal - die verhaal van die man wat die destydse Suid-Afrikaanse Eerste Minister Hendrik Verwoerd op 6 September 1966 met vier wilde dolkhale in die Parlement om die lewe gebring het.
Dis ´n boeiende reis deur die verlede, ´n versigtige na-loop op spore wat lê in die Bo-Kaap, die Kaapse Vlakte, Langstraat, die Tuine, tot in ´n psigiatriese hospitaal in Krugersdorp. ´n Land én landskap wat verruklik - en soms met verskrikking - geteken word.
Binne hierdie werklikheid word die vermoede ruimtes van Tsafendas gepeil en word dié halwe Griek, halwe swart man, se kop en verlede ´n fassinerende narratief wat hom afspeel teen dié van Verwoerd en Van Woerden - albei half-Hollander, half-Suid-Afrikaner.
Breyten Breytenbach sê oor dié boek:
"Net Henk van Woerden slaag só daarin om die land en die geskiedenis oop en nuut te maak. Uit die donkerte van ´n beskamende doodswye het hy vir Stefaans gaan haal sodat ons hom in sy volle menswees kan ontmoet. Dankie, Henk!"
Vernon February se kommentaar is:
"Dit is ´n 'eina'-boek. Soms was ek die moer in omdat ek so baie plekke en dinge daarin herken."
Die skrywer, Henk van Woerden is in 1947 in Leiden gebore. Vir ´n tydperk van twaalf jaar - 1956 tot 1968 - bly hy in Suid-Afrika en gradueer hy aan die Michaelis Skool vir Skone Kunste in Kaapstad. Hy skryf twee hoog aangeskrewe romans. Moenie kyk nie (1993) is bekroon met die Geertjan Lubberhuizenprijs en genomineer vir die Libris Literatuurprijs. Daarna volg Tikoes in 1996. Een mond vol glas verskyn in 1999 en is die indringende laaste deel van ´n drieluik oor Suid-Afrika. Dit word tans ook vertaal in Engels, Grieks en Noors en verskyn later vanjaar in die VSA.
Die vertaler, skrywer en digter Antjie Krog is in 1952 op ´n plaas in die Vrystaat gebore. Sy is ´n bekroonde skrywer, vereer met onder meer die Eugène Maraisprys, die Rapportprys en die Hertzogprys. Benewens die agt digbundels, kinderverse en ´n novelle publiseer sy ook Country of my skull, waarvoor sy plaaslik die Alan Paton-prys sowel as die Booksellers Choice Book of the Year ontvang, en in Stockholm die Jaar 2000 Toekenning van die Hirosjima Stigting. Haar werk is vertaal in Engels, Nederlands, Italiaans, Frans en Spaans.
Skakel Riana Barnard by Queillerie, (021) 424-1320, vir meer inligting.
KoopBuy Domein van glas...